CELEX: 32003D0623
Language: lv
Date: 2003-08-19 00:00:00
Title: Komisijas Lēmums (2003. gada 19. augusts) par integrētas datorizētas veterinārās sistēmas Traces attīstību (izziņots ar dokumenta numuru C(2003) 2983)

Svarīgs juridisks paziņojums

|

32003D0623

Oficiālais Vēstnesis L 216 , 28/08/2003 Lpp. 0058 - 0059

		Komisijas Lēmums(2003. gada 19. augusts)par integrētas datorizētas veterinārās sistēmas Traces attīstību(izziņots ar dokumenta numuru C(2003) 2983)(2003/623/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, ko piemēro Kopienas iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu [1], kurā jaunākie grozījumi izdarīti ar Eiropas Parlamenta un Padomes Direktīvu 2002/33/EK [2], un jo īpaši tās 20. panta 3. punktu,ņemot vērā Padomes 1992. gada 13. jūlija Lēmumu 92/438/EEK par veterinārās robežkontroles procedūru datorizāciju (Shift projekts), ar kuru groza Direktīvas 90/675/EEK, 91/496/EEK un 91/628/EEK un Lēmumu 90/424/EEK, kā arī atceļ Lēmumu 88/192/EEK [3], un kurā jaunākie grozījumi izdarīti ar Regulu (EK) Nr. 806/2003 [4], un jo īpaši tā 12. pantu,ņemot vērā Padomes 1990. gada 26. jūnija Lēmumu 90/424/EEK par izdevumiem veterinārajā jomā [5], kurā jaunākie grozījumi izdarīti ar Regulu (EK) Nr. 806/2003, un jo īpaši tā 37. panta 2. punktu un 37.a panta 2. punktu,tā kā:(1) Komisijas 1991. gada 19. jūlija Lēmumā 91/398/EEK par datorizētu tīklu, kas savieno veterinārās iestādes (Animo), [6]ir definēti principi attiecībā uz sakaru tīklu, kurš savieno veterinārās struktūrvienības.(2) Komisijas 1992. gada 19. novembra Lēmumā 92/563/EEK par Kopienas importa prasībām atbilstošu datu bāzi, ko paredz Shift projekts [7], ir noteikts, ka Komisijai ir jāattīsta attiecīgās datu bāzes.(3) Eiropas Parlamenta un Padomes 1999. gada 13. decembra Direktīva 1999/93/EK par Kopienas elektronisko parakstu sistēmu tiecas garantēt elektronisko sakaru [8] līdzekļu drošību un uzticamību un veicināt to izmantošanu valstu un Kopienas iestāžu savstarpējai saziņai un saziņai ar iedzīvotājiem un uzņēmējiem.(4) 123. punkts Eiropas Parlamenta ziņojumā A5-0405/2002 par pasākumiem, kas jāveic, lai kontrolētu mutes un nagu sērgu Eiropas Savienībā 2001. gadā, un turpmākajiem pasākumiem, kas jāveic, lai novērstu un kontrolētu dzīvnieku slimības Eiropas Savienībā, paredz, ka Komisijai nevilcinoties jāveic pasākumi, lai uzlabotu sistēmu, ko izmanto, uzraugot dzīvu dzīvnieku kustību ES (Animo sistēma).(5) Komisijas 2002. gada 30. decembra Lēmumā 2003/24/EK par integrētas datorizētas veterinārās sistēmas attīstību [9]ir noteikts, ka otrajā etapā Komisijai ir jāizveido jaunā Animo sistēma.(6) Lai optimizētu funkcijas un lietotāja saskarnes, dalībvalstīm ir cieši jāiesaistās integrētas datorizētas veterinārās sistēmas izveidošanā.(7) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,IR PIEŅĒMUSI ŠO LĒMUMU.1. pantsSaistībā ar Lēmumā 2003/24/EK paredzēto vienotās arhitektūras Traces izveidošanu, kurā apvienotas Animo un Shift sistēmu funkcijas, Komisija izveido jauno Animo sistēmu un dara to pieejamu dalībvalstīm.2. pantsKomisijas budžets 1. pantā minētās jaunās Animo sistēmas attīstīšanai ir EUR 300000.3. pantsVeselības aizsardzības un patērētāju tiesību aizsardzības ģenerāldirektorāta ģenerāldirektors ir pilnvarots Komisijas vārdā parakstīt līgumus, kas vajadzīgi šā lēmuma īstenošanai.4. pantsŠis lēmums ir adresēts dalībvalstīm.Briselē, 2003. gada 19. augustāKomisijas vārdā ––Komisijas loceklisDavid Byrne[1] OV L 224, 18.8.1990., 29. lpp.[2] OV L 315, 19.11.2002., 14. lpp.[3] OV L 243, 25.8.1992., 27. lpp.[4] OV L 122, 16.5.2003., 1. lpp.[5] OV L 224, 18.8.1990., 19. lpp.[6] OV L 221, 9.8.1991., 30. lpp.[7] OV L 361, 10.12.1992., 45. lpp.[8] OV L 13, 19.1.2000., 12. lpp.[9] OV L 8, 14.1.2003., 44. lpp.--------------------------------------------------